Vitamíny
Má nejaký vplyv green trio,keď užívam pupalku,zinok,momentálne omarit a železo? Môže znižovať vstrebávanie?
Dobrý deň,
ďakujeme za Vašu otázku.
Produkt GreenTrio je výživový doplnok, ktorý obsahuje spirulinu, zelený jačmeň a chlorellu. Interakcie s vami popísanými výživovými doplnkami a s liekom Omarit sa nepredpokladá. Pri výživových doplnkoch neboli vykonávané klinické skúšky, preto prípadné interakcie nemuseli byť zaznamenané. Chlorella a spirulina sú však schopné viazať pri prechode tráviacím traktom škodlivé ale aj prospešné látky (vrátane liekov), čo by mohlo znížiť účinnosť nastavenej terapie. Z tohto dôvodu odporúčam zachovávať medzi užívaním produktu GreenTrio a ostatných liekov dostatočný časový rozostup aspoň 2-3 hodiny.
Prajem pekný zvyšok dňa.
S pozdravom
Mgr. Emma Halás Haluščíková